निशक्तजन आयुक्त को दिया ज्ञापन
अखिलराजस्थान निशक्त कार्मिक संगठन ने आयुक्त को ज्ञापन देकर निशक्तजनों की समस्याओं का समाधान करने की मांग की है। प्रदेशाध्यक्ष मनोज पूनिया ने बताया कि निशक्तजन आयुक्त धन्नाराम पूरोहित को 21 सूत्री मांग पत्र सौंपा गया है, जिसमें बेकलॉग निकालकर पद भरने, मोटराइड ट्राई साईंकिल देने, पेंशन बढ़ाकर दो हजार रूपए करने, सार्वजनिक भवनों में रैंप बनवाने, वंचित रहे दिव्यांगों के प्रमाण पत्र बनाने, आस्था कार्ड, पालनहार, लोन आदि नियमों में सरलीकरण करने, विकलांग छात्रवृतियों की राशि बढ़ाने, मूकबधीर स्कूल खोलने, विकलांग खिलाड़ियों को भी अन्य खिलाड़ियों की तरह सभी सुविधाएं उपलब्ध करवाने, जिला स्तर पर भूखंड आबंटन सहित अन्य मांगों का उल्लेख किया गया है।
hin_Deva hin_Deva